Aarhuus Stifts-Tidende, 1831-03-18
Berlin, den 10de Marts. Weichselens pludselige Jisgang og Strømmens stærke Stigning har gjort en uventet Stilstand i Kampen mellem Russerne og Polakkerne. Beskyttet af Weichselen, og forsynet fra Warschau kan nu den polske Hær ordne og udhvile sig, førend General Diebitsch kan foretage sig noget nyt Angreb, Her gaaer det Rygte, som ikke synes at være ugrundet, at en Afdeling Krakuser (polske frivillige Ryttere) er trængt ind i Volhynien, for at gjøre en Diversion i Ryggen paa den runske Armee, men at den russiske Overgeneral havde, saasnart han blev underrettet derom, strax afsendt et Troppekorps derhen. J Staden Nowogrod vare Russerne blevne overfaldte af et Krakusekorps, som maatte drives ud derfra igjen med Kartætsker, hvorved endeel Huse vare blevne afbrændte. (Det er unægtelig en høist mærkværdig Kamp som føres imellem 4 og 57 Millioner Mennesker, mellem en Flok af Helte som vove Alt: Liv, Lemmer og Velfærd, for at gjenvinde deres dem frarøvede Frihed og Uafhængighed i Kampen med et uden al Sammenligning større Antal af Europas tappreste og meest øvede Krigsfolk, kommanderede af En af Nutidens største Feltherrer, Polakkerne kunne ligge under i den ulige Kamp, det er vel endogsaa rimeligt, at de tilsidst ville gjøre det, dersom Gud ikke vil have det anderledes, men de have allerede viist en saa overordentlig Tapperhed, at deres Undergang vil blive liig Spartanernes fordum ved Thermopylæ. "Vi ville ende, sagde nylig Grev Svidzieski i Regjeringskamret: som vi have begyndt. Er Døden os bestemt, da vil det blive den skjønneste og hæderfuldeste, men selv vor Død vil ikke blive uhævnet, thi ingen Forbrydelse vorder ustraffet i denne eller hiin Verden, hvori vi atter skulle see hinanden." Man har i Warschau beredt sig paa en Dødskamp, thi man har erfaret, at det er den russiske Keisers Plan, at gjøre det overvundne Polen til en Provinds af det russiske Rige, at forjage en stor Deel af Jndbyggerne til de ubeboede nogaiske Stepper i det sydlige Rusland, og derimod at anlægge store russiske Militairkolonier i Polens meest frugtbareste Egne. Saaledes, skrives der fra Warschau: vil Keiseren af Rusland hævne sig paa os, og der er intet andet Valg tilbage end: Kamp paa Liv og Død, Seier og Frihed, eller Slaverie og Undergang!)Der meldes fra Wien, at General Diebitsch havde yttret, at til den 21de Februar maatte Alting være forbi (man veed, at den 21de Dag er en kritisk Dag i de store Sygdomme; overstaaes denne, saa er der Haab om Liv), at hans Plan havde været at indeslutte Polakkerne under Praga, opfordre dem til at underkaste sig, og naar de ikke vilde gjøre det, da at angribe dem med al sin Magt, bombardere og ødelægge Warschau. Gaaer den russiske Armee ikke rask tilværk - tilføier Beretningen undertrykker den ikke Jnsurrectionen med eet Slag, saa vil dens Forfatning let kunne vorde betænkelig paa denne Aarstid, thi det vil blive vanskeligt for den at kunne ernære sig mellem Bug og Weichselen, hvilke Floder desuden ere næsten ikke at passere formedelst den stærke Jisgang. Det er derfor høist rimeligt hvad der fortælles, at Feltmarskal Diebitsch marscherer med Hovedarmeen norden omkring Warschau for at gaae over Weichselen ved Plotzk, thi paa denne Marsch kan han sætte sig i Forbindelse med Østpreussen og derfra forsyne sig med Levnetsmidler, ifald han kan komme over Bugfloden. Polakkerne gjøre nu paa deres Side alt hvad de formaae for ogsaa at tilintetgjøre denne Plan.